মেডিক্যাল কলেজে শ্লীলতাহানি! তুলকালাম কাণ্ড, চরম উত্তেজনা

কলকাতা: মেডিক্যাল কলেজে (Calcutta National Medical College & Hospital) ছাত্রীর শ্লীলতাহানির অভিযোগ। জানা গিয়েছে, মেডিক্যাল কলেজের অ্যানাটমি বিভাগের প্রধান অধ্যাপকের বিরুদ্ধে শ্লীলতাহানির অভিযোগ উঠেছে। অভিযোগ, একাধিক প্রথম বর্ষের ছাত্রীকে শ্লীলতাহানি, শারীরিক হেনস্থা করেছেন ওই শিক্ষক। ঘটনার প্রতিবাদে প্রিন্সিপাল অফিসের সামনে ছাত্রছাত্রীদের বিক্ষোভ দেখাচ্ছে। ডেপুটেশন জমা দেওয়ার জন্য প্রিন্সিপাল অফিসের বাইরে ছাত্রদের বিক্ষোভ দেখাচ্ছে। কলেজ কর্তৃপক্ষ এই বিষয়ের ইতিমধ্যেই জিজ্ঞাসাবাদ শুরু করেছে। উপস্থিত অভিযুক্ত এনাটমির বিভাগীয় প্রধান।

অ্যানাটমি বিভাগের প্রধান অধ্যাপকের বিরুদ্ধে দিনের পর দিন প্রথম বর্ষের ছাত্রীদের সঙ্গে অভব্য আচরণ করার অভিযোগ ওঠে। মেডিক্যাল কলেজের অ্যানাটমি বিভাগের প্রধান অধ্যাপক কল্যাণ ভট্টাচার্যর বিরুদ্ধে প্রথমবর্ষের ছাত্রীকে শ্লীলতাহানি, শারীরিক হেনস্থার অভিযোগ উঠে এসেছে। অভিযোগের প্রেক্ষিতে বেলা ১২ টা নাগাদ প্রিন্সিপাল অফিসের সামনে ছাত্রছাত্রীদের বিক্ষোভ শুরু হয়। বিকালে দিকে চাপের মুখে পড়ে পদত্যাগ করতে বাধ্য হন এইচওডি। অধ্যক্ষের তরফে জানানো হয়েছে, মৈত্রেয়ী মন্ডলকে নতুন HOD হিসাবে দ্বায়িত্বভার দেওয়া হয়েছে। প্রিন্সিপালের আরও জানানো হয়েছে, ৭ জনের কমিটি তৈরি হয়েছে। ১০ দিনের মধ্যে অধ্যক্ষকে রিপোর্ট দেওয়া হবে। অধ্যক্ষ বলেন, “রিপোর্ট পেলে আমি স্বাস্থ্য দপ্তরে পাঠাবো। রিপোর্টে অনুযায়ী তারাই প্রয়োজনীয় পদক্ষেপ নেবে।”

দেখুন ভিডিও